Проект на нов Закон за международната закрила: Процедурни гаранции за страните и въвеждане на европейски стандарт
Предлаганият законопроект представлява фундаментална реформа в областта на убежището, която инкорпорира разпоредбите на новия Пакт на ЕС за миграцията и убежището. Целта е поставена: прилагане на единен европейски стандарт за предоставяне на международна закрила в условията на ясни, предвидими и справедливи решения. 
Ключови въпроси:
  * Процедури на границата: За първи път ще се прилага процедура по молба за международна закрила на границата на основата на правната фикция за "недопускане до територията" по време на ускорени гранични процедури. 
*Допълнителни гаранции за правата на кандидатите за международна закрила: Законопроектът въвежда ясни правила относно ефективния достъп до правна защита на кандидатите за международна закрила. Задължава административните органи на всеки етап от процедурата да предоставят информация относно правата и задълженията на кандидатите, да гарантират достъпа им до националния механизъм за консултиране, предоставяне на правна помощ и осигуряване на представителство.
 * Ефективен съдебен контрол: Проектът премахва "процедурния пинг-понг" чрез задължаването на съда да се произнася окончателно по същество, като се съобразява с фактите, актуални към момента на решението.

